	На основу члана 152 ст.1 Закона о јавним набавкама ("Службени гласник РС", број  91/2019 и 92/23) а по спроведеном отвореном поступку јавне набавке Израда Студије јавног градског и приградског превоза путника на територији Града Ниша, закључује се 

УГОВОР  О  ПРУЖАЊУ УСЛУГЕ

израде Студије јавног градског и приградског превоза путника на територији Града Ниша

између следећих уговорних страна:


1.  Град Ниш
     Градска управа за комуналне делатности, послове инспекције и комуналне милиције, Ниш, Ул. Вожда Карађорђа бр. 24,
     матични број: 17620541, ПИБ: 100232752,
     текући рачун: 840-157640-83, JБКЈС: 76885,
     кога заступа начелник
     Хранислав Ђорђевић (у даљем тексту Наручилац),
     с једне стране,
     и
2.  __________________________________________________, ул.________________________________________________ 
     матични број:____________, ПИБ: ___________________, 
     текући рачун: ___-__________________________-____, ____________________,
     кога заступа
      ___________________ (у даљем тексту: Пружалац услуге), 
     с друге стране.
                                        
[bookmark: _GoBack]         Наручилац je Одлуком број ****/2025-09 од *.*.2025. године Пружаоцу услуге ********, доделио уговор о набавци након спроведеног oтвореног поступка јавне набавке услуге - Израда Студије јавног градског и приградског превоза путника на територији Града Ниша, број набавке 404-1/57у-2025-05.
  
ПРЕДМЕТ УГОВОРА

Члан 1.

	Уговорне стране су сагласне да је предмет овог Уговора пружање услуге израде Студије јавног градског и приградског превоза путника на територији Града Ниша (у даљем тексту „Студија“) у свему према важећим нормама из саобраћајног инжењерства и у складу са Законом о превозу путника у друмском саобраћају („Службени гласник РС“, бр. 68/2015, 41/2018, 44/2018 – др. закон, 83/2018, 31/2019 и 9/2020), Законом о јавно-приватном партнерству и концесијама („Службени гласник РС“, бр. 88/2011, 15/2016 и 104/2016), Законом о комуналним делатностима („Службени гласник РС“, бр. 88/2011, 104/2016, 95/2018 и 94/2024) и Пројектним задатком. 

Пружалац услуге ће своју обавезу из претходног става овог члана извршити у свему у складу са понудом број  ___ од  ___.___.202_. године.  

Саставни део овог Уговора чине Образац понуде, Пројектни задатак и Образац структуре понуђене цене, дати у понуди број  ___ од  __.__.202_. године.   
	
Члан 2.

Услугу која је предмет овог уговора, Пружалац услуге ће пружити (заокружити и попунити):
а) самостално;
б) заједнички, као група следећих понуђача:
		из 	(носилац посла)
_____________________________________   из _______________ (члан групе)
_____________________________________   из _______________ (члан групе)
в) са подизвођачем/има:
	из 	
	из 	
	из 	


ВРЕДНОСТ УГОВОРЕНЕ УСЛУГЕ
Члан 3.

	Укупнa вредност уговорене услуге из члана 1. овог уговора износи _______________ динара (и словима:                          ) без урачунатог пореза на додату вредност, што са обрачунатим порезом на додату вредност, по стопи од    %, који износи       динара, износи ______________________ динара (и словима:                      ) и представља вредност по понуди број ___________ од ___________.

  Наручилац плаћа Укупну  вредност  уговорене услуге са ПДВ-ом. Укупнa  вредност  уговорене услуге дата у понуди је фиксна и не може се мењати до коначне реализације уговора. 
Укупнa вредност уговорене услуге обухвата све трошкове пружања предметне услуге и све остале зависне трошкове које Пружалац услуге има у реализацији свих Уговором предвиђених обавеза. 
Обавезе плаћања које, по овом Уговору, доспевају у 2026. години, Наручилац ће реализовати по обезбеђивању финансијских средстава, и то највише до износа средстава која ће за ову намену бити одобрена одлуком о буџету Града Ниша за 2026. годину. 


УСЛОВИ И НАЧИН ПЛАЋАЊА
Члан 4.

	Укупну  вредност уговорене услуге из члана 3. овог уговора Наручилац ће уплатити на текући рачун Пружаоца услуге број _______________ код банке ______________, на следећи начин:
	
- 10% од укупне  вредности  уговорене услуге, по завршетку Фазе 1, у складу са чланом 8. овог Уговора, по пријему исправне е-фактуре Пружаоца услуге, на основу записникa Комисије за пријем Студије,  а у складу са Законом о роковима измирења новчаних обавеза у комерцијалним трансакцијама („Службени гласник РС“, број 119/2012, 68/2015, 113/2017, 91/2019, 44/2021, 44/2021 - др. закон, 130/2021 и 138/2022) и Законом о електронском фактурисању („Сл. гласник РС“, бр. 44/2021, 129/2021, 138/2022, 92/2023 и 94/2024), уплатом на текући рачун изабраног понуђача;
- 30% од укупне  вредности  уговорене услуге, по завршетку Фазе 2 , у складу са чланом 8. овог Уговора, по пријему исправне е-фактуре Пружаоца услугe, на основу записника Комисије за пријем Студије а у складу са Законом о роковима измирења новчаних обавеза у комерцијалним трансакцијама („Службени гласник РС“, број 119/2012, 68/2015, 113/2017, 91/2019, 44/2021, 44/2021 - др. закон, 130/2021 и 138/2022) и Законом о електронском фактурисању („Сл. гласник РС“, бр. 44/2021, 129/2021, 138/2022, 92/2023 и 94/2024), уплатом на текући рачун изабраног понуђача;
- 60% од укупне  вредности  уговорене услуге, по завршетку Фазе 3 у складу са чланом 8. овог Уговора, по пријему исправне е-фактуре Пружаоца услугe, на основу записника Комисије за пријем Студије, а у складу са Законом о роковима измирења новчаних обавеза у комерцијалним трансакцијама („Службени гласник РС“, број 119/2012, 68/2015, 113/2017, 91/2019, 44/2021, 44/2021 - др. закон, 130/2021 и 138/2022) и и Законом о електронском фактурисању („Сл. гласник РС“, бр. 44/2021, 129/2021, 138/2022, 92/2023 и 94/2024), уплатом на текући рачун изабраног понуђача.
 
РОК ПРУЖАЊА УСЛУГЕ
Члан 5.

	Пружалац услуге се обавезује да Студију из члана 1. овог уговора изради и достави Наручиоцу у року од 200 (двестотине) календарских дана од дана закључења уговора, на начин дефинисан чланом 8. овог Уговора.
	Уговорени рок за израду студије не може се мењати, осим у случајевима описаним у члану 6. овог Уговора.

Члан 6.

	Пружалац услуге има право да тражи продужење уговореног рока за пружање предметне услуге у случају наступања ванредних околности које се нису могле предвидети, избећи или отклонити, као и из разлога на страни Наручиоца, а који се састоје у неизвршењу или неблаговременом извршењу уговорних обавеза или због других оправданих разлога.

Члан 7.

	Уколико се појави потреба за продужењем уговореног рока за пружање предметне услуге, Пружалац услуге је дужан да у року од 5 (пет) календарских дана од дана настанка околности дефинисаних чланом 6. овог Уговора, о томе писаним путем обавести Наручиоца и затражи продужење рока уз детаљно образложење разлога.
	
	Наручилац ће ценити оправданост поднетог захтева за продужење рока и након давања писaне сагласности, са Пружаоцем услуге ће закључити анекс овог уговора.

ОБАВЕЗЕ ПРУЖАОЦА УСЛУГЕ
Члан 8.


   Пружалац услуге се обавезује да за рачун Наручиоца изради Студију, стручно гарантујући за квалитет услуге, у свему према важећим нормама из саобраћајног инжењерства и у складу са Законом о превозу путника у друмском саобраћају („Службени гласник РС“, бр. 68/2015, 41/2018, 44/2018 – др. закон, 83/2018, 31/2019 и 9/2020), Законом о јавно-приватном партнерству и концесијама („Службени гласник РС“, бр. 88/2011, 15/2016 и 104/2016), Законом о комуналним делатностима („Службени гласник РС“, бр. 88/2011, 104/2016, 95/2018 и 94/2024) и Пројектним задатком.

	Пружалац услуге је у обавези да Студију изради у року од 200 (двестотине) календарских дана од дана закључења уговора, по следећим фазама:

Фаза 1 (рок за завршетак: 15 (петнаест) календарских дана од дана закључења уговора)

-	Израда и презентација методологије истраживања и израде студије;
-	Израда и презентација плана активности са роковима израде студије.

Фаза 2 (рок за завршетак: 90 (деведесет) календарских дана од дана закључења уговора)

-	Припрема и спровођење истраживања;
-	Израда анализе постојећег система ЈГПП у Нишу;
-	Презентација извештаја о спроведеним истраживањима и анализа постојећег стања.

Фаза 3 (рок за завршетак: 200 (двестотине) календарских дана од дана закључења уговора)

-	Израда предлога новог система јавног превоза;
-	Израда пројекта ЈПП;
 -   Консултације и усаглашавање предложених решења са Наручиоцем;
- 	Примопредаја целокупног материјала и одржавање јавне презентације коначне Студије.

Након завршетка сваке од наведених фаза, Пружалац услуге је у обавези да Наручиоцу достави Извештај о реализацији (у даљем тексту:Извештај), који садржи детаљан опис спроведених активности, у складу са Пројектним задатком и овим Уговором, а који усваја Комисија за пријем Студије, по отклањању евентуалних примедби.
Комисија за пријем Студије ће  у року од 7 (седам) календарских дана од дана пријема Извештаја доставити Пружаоцу услуге евентуалне примедбе.
Пружалац услуга је у обавези да поступи по примедбама Комисије за пријем Студије и отклони недостатке у року од 10 (десет) календарских дана од дана пријема примедби. 
У току Фазе 3 израде Студије, Пружалац услуге је дужан да одржи најмање два радна састанка са Комисијом за пријем Студије, ради праћења тока израде Студије, размене информација, разматрања предложених решења и усаглашавања.
	Најкасније 20 (двадесет) календарских дана пре истека рока за реализацију Фазе 3, Пружалац услуге доставља Наручиоцу предлог коначне Студије и пројекта ЈПП у електронском облику.
	По прихватању предлога коначне Студије од стране Комисије за пријем Студије, Пружалац услуге је дужан да достави целокупан материјал коначне Студије, у електронском и штампаном облику, у складу са пројектним задатком и изврши јавну презентацију Студије у координацији са Комисијом за пријем Студије, у просторијама Наручиоца. 

	Студија мора бити израђена у Word-у, на српском језику, ћириличним писмом. Сви захтевани подаци и извештаји морају бити достављени у штампаном и у електронском облику, у отвореном формату, са машински читљивим подацима - формат XLS или сл.

	Моделовање мреже линија Пружалац Услуге ће израдити коришћењем специјализованих софтвера и софтверских алата (PTV Visum или сличан софтвер). Неопходно је да Пружалац услуге припреми и доставити видео прилог у трајању од 5 до 10 минута са приказом начина и поступака моделовања у самом софтверу, уз објашњење корака, процедура, улазних параметара и резултата. 

	Пружалац услуге се обавезује да Наручиоцу пријављује све околности и доставља све информације, неопоходне за испуњење овог Уговора.
	
ОБАВЕЗЕ НАРУЧИОЦА
Члан 9.

	Наручилац ће формирати Комисију за пријем Студије са следећим задацима:

-	да прати израду Студије и реализацију пројектног задатка,
-	да координира активности са ауторима студије, размењује неопходне информације, разматра предлоге и решења, да указује на недостатке, даје примедбе и коментаре,
-	да организује радне састанке са ауторима Студије,
-	да након завршетка сваке фазе, по пријему Извештаја Пружаоца услуга, и отклањања евентуалних примедби усвоји наведени Извештај, о чему сачињава записник, који ће бити основ за плаћање,
- 	да по пријему предлога коначне Студије, прегледа достављени материјал, записнички изврши пријем или сачини примедбе, да по отклањању примедби од стране пружаоца услуге, сачини записник о пријему (прихватању) Студије,
-	да присуствује јавној презентацији Студије.

	Наручилац је у обавези да активно сарађује са Пружаоцем услуге и да му обезбеди приступ свим релевантним подацима и документима од значаја за израду студије, као и да обезбеди несметан рад извршилаца на снимању у возилима превозника и на стајалиштима јавног превоза.


Члан 10.

	Наручилац задржава сва права над свим радним белешкама, прикупљеним и обрађеним подацима, техничким материјалима обрађеним и израђеним у току израде Студије, нацртима и коначним документом.

	Подаци, документација и Студија се могу дистрибуирати и објавити у јавности, штампаним и електронским медијима, искључиво уз одобрење Наручиоца.

	Пружалац услуге податке из Студије може користити у научноистраживачке сврхе уз уз претходну сагласност Наручиоца и уз обавезно навођење назива Наручиоца. 

УГОВОРНЕ КАЗНЕ
Члан 11.

	Ако Пружалац услуге не пружи уговорену услугу у уговореном року и исто не оправда постојањем објективних узрока из члана 6. овог уговора, у обавези је да плати Наручиоцу на име уговорне казне износ од 0.1 % од вредности уговорене услуге за сваки дан закашњења, с тим што износ уговорене казне не може прећи 10% од вредности уговорене услуге.
СРЕДСТВА ФИНАНСИЈСКОГ ОБЕЗБЕЂЕЊА
Члан 12.

	Пружалац услуге је дужан да у тренутку закључења Уговора достави Наручиоцу као средство обезбеђења за испуњење уговорних обавеза: 1 (једну) бланко соло меницу (која мора бити евидентирана у Регистру меница и овлашћења Народне банке Србије), захтев за регистрацију менице у Регистру меница Народне банке Србије са овереним пријемом истог од стране пословне банке (оригинал или копија) или извод из Регистра меница и овлашћења са званичне интернет странице Народне банке Србије, попуњено, печатирано и потписано менично овлашћење и копију картона депонованих потписа.

	Меница мора бити печатирана и потписана од стране лица овлашћеног за заступање чији се потпис налази у картону депонованих потписа код пословне банке и иста не сме бити перфорирана.

	Меничним овлашћењем овластити Наручиоца да меницу може да попуни на износ од 10% Укупне вредности уговорене услуге без ПДВ-а, као и да меницу може безусловно, неопозиво, без протеста и трошкова, вансудским путем у складу са важећим прописима, поднети на наплату. Такође, у њему се мора предвидети да је меница платива на први позив и да је важећа и у случају да дође до промене лица овлашћених за располагање средствима на текућем рачуну Дужника, статусних промена код Дужника, оснивања нових правних субјеката и др.

	Рок важења меничног овлашћења мора бити најмање 30 (тридесет) дана дужи од дана истека рока за коначно испуњење уговорних обавеза.

	Ако се за време трајања уговора промене рокови за коначно извршење посла, рок важења меничног овлашћења за испуњење уговорних обавеза мора да се продужи.

	Уколико се Пружалац услуге не буде придржавао уговорених услова за испуњење уговорених обавеза, Наручилац може реализовати меницу на коју може унети износ од 10% Укупне  вредности  уговорене услуге без ПДВ-а.


Члан 13.

	Уговорне стране могу споразумно раскинути Уговор.

	Писаним актом о споразумном раскиду уговора, уговорне стране ће регулисати међусобна права и обавезе доспеле до момента раскида.

Члан 14.

	Наручилац задржава право да једнострано раскине уговор у следећим случајевима:

-	ако се утврди да Пружалац услуге неоправдано касни са пружањем услуге према роковима дефинисаним временским оквиром за израду Студије по фазама и то дуже од 10 (десет) календарских дана,
-	ако Пружалац услуге не пружа услугу у складу са Пројектним задатком,
-	ако услуга коју пружа не одговара прописима и стандардима за уговорену врсту посла, а Пружалац услуге није поступио по примедбама Наручиоца,
-	ако Пружалац услуге из неоправданих разлога прекине са пружањем услуге.

	Уговор се раскида писаном изјавом која садржи основ за раскид уговора и иста се доставља другој уговорној страни. У случају раскида уговора изазваног кривицом Пружаоца услуге, сву штету која настане раскидом уговора сноси Пружалац услуге, а овај уговор признаје за извршну исправу без права приговора, у складу са Законом.

Члан 15.

	У случају да једна уговорна страна не изврши било коју обавезу преузету овим Уговором, друга уговорна страна има право и на накнаду штете.

ИЗМЕНЕ ТОКОМ ТРАЈАЊА УГОВОРА
Члан 16.

	Измене уговора током трајања истог уговараће се уз примену Закона о јавним набавкама („Службени гласник РС“, број 91/2019 и 92/23), на основу одредби члана 156, члана 157, члана 158, члана 159 и члана 160. Закона о јавним набавкама, закључењем анекса овог Уговора.

ПРЕЛАЗНЕ И ЗАВРШНЕ ОДРЕДБЕ
Члан 17.

	Уговор ступа на снагу даном обостраног потписивања и достављања средства обезбеђења за добро извршење посла, а престаје да важи за уговараче по обостраном испуњењу обавеза уговорних страна и у случајевима предвиђеним Уговором и важећим законским прописима.
Члан 18.

	На питања која нису регулисана овим уговором, примениће се одговарајуће одредбе Закона о облигационим односима и других важећих законских прописа и подзаконских аката.

	Сва евентуална спорна питања у тумачењу и примени овог уговора и његових саставних делова решаваће споразумно овлашћени представници уговорних страна, а спорове који не могу бити решени споразумно решаваће стварно надлежни суд у Нишу.

Члан 19.

	Уговор је сачињен у 6 (шест) истоветних примерака од којих 4 (четири) задржава Наручилац, а 2 (два) Пружалац услуге.

	Н А Р У Ч И Л А Ц
ГРАД   НИШ                                                               
Градска управа за комуналне делатности, послове инспекције и комуналне милиције
Начелник

**************
 
	ПРУЖАЛАЦ УСЛУГЕ
____________________________________________________________________________________________________________

            
______________________


НАПОМЕНА: Модел уговора представља садржину уговора који ће Наручилац закључити са понуђачем коме буде додељен уговор. Понуђач је дужан да Модел уговора попуни, чиме потврђује да је сагласан са садржином Модела уговора. 

